Administrația Domeniului Public a Sectorului 6 a fost amendată de Poliţia Locală pentru mutarea arborilor pe de Bulevardul Iuliu Maniu.

Oamenii legii au fost sesizaţi de un consilier local al Uniunii Salvaţi România. În urma sesizării, au fost aplicate 10 amenzi în valoare totală de 50.000 de lei pentru nerespectarea normelor de protecție a spațiilor verzi pe teritoriul Municipiului București.

La sfârşitul lunii trecute, cetăţenii au semnalat furioşi că arbori deja înfloriţi sunt scoşi din scuarurile de pe bulevardul Iuliu Maniu. Primarul sectorului 6 a spus atunci că pomii vor fi transplantaţi în alte zone şi că toată operaţiunea este legală.